કહેવાય છે કે પૃથ્વીનો છેડો ઘર… અને એટલે જ આપણે ઘરની સજાવટ માટે કોઇ કસર નથી રાખતા. નવું નવું અને મનગમતું ઇન્ટીરીયર ઘરમાં રહેવાની મજા વધારી દે છે. પણ ઘણાં લોકો એવુ માને છે કે, વારે વારે ઘરનું ઇન્ટીરીયર ચેંજ કરવુ ખર્ચાળ અને ટાઇમ કન્ઝ્યુમિંગ છે. અને કેમ નહીં, જો વર્ષે વર્ષે ઘરની દીવાલો રંગાવો તો ખર્ચો તો થવાનો જ. પણ અહીં એ વિચારીએ કે શું માત્ર દીવાલોના રંગ બદલવાથી જ ઘરનુ ડેકોરેશન ચેંજ થઇ શકે…!! સવાલનો જવાબ છે જી નહીં. જો થોડું સ્પેસિંગ એટલે કે જગ્યામાં ફેરફાર કરીએ તો પણ ઘરનો લૂક તો ચેંજ થઇ જ જાય છે. એટલે માત્ર ખર્ચાળ રસ્તાઓ જ છે ઇન્ટીરીયર ડેકોરેશન ચેંજ કરવા માટે એવું માનવું ખોટું છે. અને આવા એક નહીં પણ ઘણાં સરળ ઉપાયો છે જે તમારા ઘરનો લૂક તરત ચેંજ કરીને એક યુનિક ફીલ આપી શકે. એટલે તમને ઇચ્છા થાય તેટલી વાર તમે તમારા ઘરનુ ડેકોરેશન ચેંજ કરી શકો. એ પણ ઓછા ખર્ચે અને ઓછા સમયમાં.